钦定古今图书集成/理学汇编/学行典/第245卷 > 江之湘
## 钦定古今图书集成/理学汇编/学行典/第245卷 > 江之湘

按《安庆府志》：“江之湘，字楚望，号九疑。家贫笃学，少游
邑庠，蜚声艺苑，教授生徒甚众，游其门者，相率致通
显。万历闲，登贤书，司铎江阴，士风为之大振。迁四川
峨眉令，政务宽简，而吏事精明。有两生以父仇诬陷
瘐狱，之湘立雪其冤，活之。梦神告曰：‘我两生父也。公
活吾子，已谒帝，得生尔家，亢尔宗为报’。及稽梦之夕”，
即产孙皋之夕也。其地有白鹤潭，溪民病涉，涉即溺，
深潭中无数之湘捐赀填治，水患以息，至今称“江公
潭。”善政累累，邑人祠祀不衰。归田则葛巾野服，质朴
敦古风。年八十有五，犹目见长孙皋成进士，始捐馆
舍。门人称曰“文范”，亦可以征其生平志操云。